[{"text_idx": "#000002", "text": "Lleoedd Lleol ar gyfer Natur"}, {"text_idx": "#000006", "text": "Yn ystod tymor yr hydref eleni, rydym yn galw ar wirfoddolwyr i ddod o hyd i\u2019w codwyr sbwriel, gwneud addewid a chymryd rhan yn ein hymgyrch Glanhau Moroedd Cymru, gan dargedu afonydd, dyfrffyrdd a thraethau ar draws Cymru."}, {"text_idx": "#000007", "text": "Yn dilyn llwyddiant Gwanwyn Gla\u0302n Cymru, mae\u2019r neges yn syml \u2013 ymunwch a gwnewch addewid i godi gymaint o sbwriel ag y gallwch yn ystod yr ymgyrch. Gallwch ddewis codi un bag yn unig, neu gallech osod nod i chi eich hun o gasglu gymaint ag y gallwch."}, {"text_idx": "#000008", "text": "Eleni, rydym wedi ymuno a\u0302\u2019r Gymdeithas Cadwraeth Forol, gan dargedu traethau o amgylch arfordir Cymru a bydd yn cyd-fynd ag Ymgyrch Glanhau Traethau Prydain Fawr, rhaglen glanhau traethau ac arolwg sbwriel mwyaf y DU. Y nod yw casglu data hanfodol fydd yn cael ei ddefnyddio i nodi\u2019r problemau penodol y mae ein moroedd a\u2019n harfordiroedd yn eu hwynebu."}, {"text_idx": "#000010", "text": "Mae sbwriel morol yn fygythiad cynyddol i\u2019n hamgylchedd dyfrol ac arfordirol, gydag 80% yn dod o ffynonellau ar y tir. Mae\u2019r rhan fwyaf o\u2019r sbwriel a geir yn ein dyfrffyrdd yn mynd i mewn i\u2019n cefnforoedd yn y pen draw, felly nid yw\u2019n fater sy\u2019n berthnasol i ardaloedd arfordirol yn unig. Mae angen atal y broblem yn ei ffynhonnell, gan gadw ein traethau a\u2019n dyfrffyrdd yn la\u0302n er mwyn i fywyd gwyllt allu ffynnu, ac er mwyn i ni allu gwneud y gorau o\u2019n hamgylchedd hardd."}, {"text_idx": "#000011", "text": "Cofrestrwch ddigwyddiad glanhau os ydych yn unigolyn neu yn rhan o grwp"}, {"text_idx": "#000012", "text": "Os ydych yn unigolyn, yn aelwyd, yn grw\u0302p cymunedol, yn ysgol neu\u2019n fusnes, llenwch y ffurflen syml hon i roi gwybod i ni sut rydych yn cymryd rhan yn Glanhau Moroedd Cymru 2022."}, {"text_idx": "#000018", "text": "Mae ein cefnforoedd yn wynebu llawer o beryglon gan gynnwys llygredd, dinistrio cynefinoedd, rhywogaethau ymledol, a gostyngiad dramatig mewn stociau o bysgod cefnforol a newid hinsawdd byd-eang."}, {"text_idx": "#000020", "text": "Gan weithio mewn partneriaeth a\u0302\u2019r Gymdeithas Gadwraeth Forol a gyda chefnogaeth Llywodraeth Cymru, rydym wedi datblygu adnoddau ar gyfer ysgolion uwchradd a fydd yn helpu athrawon i gynnal gweithdai a sesiynau addysgol."}, {"text_idx": "#000027", "text": "Rhannwch eich lluniau a'ch cynlluniau gyda ni! #MarineCleanCymru"}]